Kezdőlap - Önéletrajzok - Galéria - Gyakori kérdések
Finanszírozás | Köszönet | Média | Védő Burok Közhasznú Egyesület | Nem vagy egyedül program | Kapcsolat | Munkatársak
Orlai Lilla
Orlai Lilla vagyok, 25 éves, pszichológus. Lendületesen, pörgősen élek, imádom a kihívásokat, az édességet, a kutyámat, és bármikor kapható vagyok egy jó kirándulásra vagy táncra. A munkám során és magánéletemben is sok időt töltök fiatalok társaságában, melynek köszönhetően vallom, hogy a középiskolás és a fiatal felnőttkor évei egyszerre az élet egyik legboldogabb és legfájdalmasabb, legemlékezetesebb, ám sokszor feledni kívánt, bizonytalan, mégis egészen biztosan a jövőt meghatározó időszaka. Ilyenkor hibázni ér, tanulni belőle kötelező. Nem oldom meg helyetted a problémákat, de megígérem, hogy veled együtt gondolkozom, és segítelek abban, hogy te minél előbb és hatékonyabban megoldhasd. Kereshetsz megoldhatatlannak látszó problémákkal (tudod, szeretem a kihívást), vagy ha úgy érzed, nagy baj van veled, körülötted, az élettel. Keress, ha félsz, ha elbizonytalanodtál, ha droghoz, alkoholhoz nyúltál, vagy csak úgy, ha nincs más, akit kereshetsz.
Kiss László vagyok. Végzettségem szerint református hittanoktató, szociális munkás, valamint pasztorális tanácsadó és szervezetfejlesztő. A Védő Burok Közhasznú Egyesület elnökeként én felelek a Nem vagy egyedül program szakmai működéséért. Szenvedélybetegek egyéni konzultációjával, mentálhigiénés konzultációval foglalkozom, valamint fogyatékos személyek, illetve pszichoszociális fogyatékkal élők jogaiért dolgozom. Na, ennyit a hivatalos dolgokról! 40 éves vagyok. Középiskolás koromban sok olyan kérdés merült föl bennem, amit nem mertem feltenni senkinek, úgyhogy a „Nem vagy egyedül” elindítása egy kicsit személyes élményeimen is alapszik. Nem vagyok semmivel okosabb vagy ügyesebb nálatok, és az sem biztos, hogy tudok nektek segíteni, de mindent megteszek ennek érdekében. Elsősorban szociális jellegű problémák és szenvedélybetegségek (alkohol, dohányzás, kábítószerek stb.) témában várom személyes kérdéseiteket, de bátran fordulhattok hozzám akkor is, ha valaki bántott benneteket, de erről nem akartok nyilvánosan beszélni. Ha lelki problémákkal küszködtök, szorongtok, féltek vagy szociális problémáitok vannak, családon belüli erőszak vagy iskolai erőszak áldozatai vagytok, párkapcsolati válsággal küzdötök. De akkor is, ha bármilyen jellegű negatív megkülönböztetés ér benneteket. Bármiben szívesen segítek, ha tudok. Tiszteljetek meg bizalmatokkal.
– Kik tehetnek fel kérdéseket?
– Alapjában véve bárki. Minden kérdésre igyekszünk válaszolni, de a program elsődleges célcsoportja a serdülő, illetve a fiatal felnőtt korosztály, azaz a 15-25 év közötti fiatalok. A program területi lefedettséget vállalt, amely a Gyulai, illetve a Sarkadi kistérség közigazgatási területét jelenti, de ha nem itt élsz, és kérdésed van, tedd fel bátran! Minden kérdésre igyekszünk válaszolni.
– Hogyan tehetem fel a kérdéseimet?
– Csak annak a fényképére kell klikkelned, akinek szánod a kérdésedet, aztán megnyomod, az elküld gombot. Az e-mail címedet azért kérjük, hogy tudjunk válaszolni neked. Ha ez gondot jelent számodra, javasoljuk, hogy hozz létre egy ideiglenes e-mail címet.
– Hogyan maradhatok anonim?
– A programnak a lényege az anonimitás, azaz, mi nem tudjuk, hogy ki vagy, és ezzel kapcsolatban soha semmilyen kérdést nem is fogunk feltenni neked. Ha vállalod a nevedet, akkor is kötelezettséget vállalunk a titoktartásra.
– Biztos lehetek abban, hogy nem derül ki, hogy ki vagyok, és hogy mit kérdeztem?
– Igen, biztos lehetsz benne! Soha semmilyen körülmények között, senkinek nem beszélhetünk rólad, még akkor sem, ha vállalod a nevedet.
– Akkor is biztos lehetek a titoktartásotokban, ha kábítószerrel kapcsolatos problémáim vannak?
– Igen! A titoktartási kötelezettségünk mindenre kiterjed.
– Van-e arra lehetőségem, hogy az általam kiválasztott szakemberrel személyesen beszéljek?
– Igen, e-mailben tudunk időpontot egyeztetni.
– Szeretnék javaslatot tenni a programmal kapcsolatban. Kinek írhatom meg a javaslataimat?
– Bármilyen programmal kapcsolatos javaslatot szívesen fogadunk, hiszen nektek szól. Szeretnénk, ha ti is alakítanátok. Kiss László (programfelelős) képére kattintva írhatsz.
A „Nem vagy egyedül” programunk a Védő Burok Közhasznú Egyesület fenntartásában az Emberi Erőforrások Minisztériuma Szenvedélybetegek felépülési folyamatának támogatására kiírt KAB-FF- 16-A- 25805 számú pályázatából finanszírozott. Köszönjük az Emberi Erőforrások Minisztériumának a támogatását!
...akik nélkül a „Nem vagy egyedül” program nem létezne:
Kedves Barátaink! A Védő Burok Közhasznú Egyesület elnökeként és magánemberként is köszönettel tartozom mindazoknak, akik segítették/segítik egyesületünket abban, hogy a program létrejöjjön és fennmaradjon. Köszönjük az Emberi Erőforrások Minisztériumának, hogy a Szenvedélybetegek felépülési folyamatának támogatására kiírt KAB-FF- 16-A- 25805 számú pályázatában érdemesnek találta projektünket a támogatásra. Gyula városnak és dr. Görgényi Ernő polgármester úrnak a támogatását. A gyulai Egészségügyi Alapellátásnak a támogatását. A Gyulai Kulturális és Rendezvényszervező Nonprofit Kft. segítségét.
Szőke Katalinnak, aki nélkül soha nem lenne egy vasunk sem: köszönjük a pályázat megírásában, kivitelezésében és adminisztrációjában nyújtott segítségét. Dr. Kis Éva felnőtt háziorvos, iskolaorvos munkáját, aki éveken keresztül önkéntesként dolgozott a programunkban. Dr. Fehér László, felnőtt háziorvosnak, aki a program indulása óta kitartóan dolgozik velünk, és még a fotózást is bevállalta a cél érdekében. Dr. Abdulrahman Abdulrab Mohamed csecsemő - és gyermekgyógyász, neonatológusnak, aki folyton mosolyog, és mindenben segít nekünk. Köszönöm, hogy szakértőként segíti a munkánkat. Orlai Lilla pszichológusnak, aki jelentősen csökkenti az átlagéletkorunkat és szakértőként segíti a munkánkat. Hőgyes Elek informatikusnak, akinek köszönhetjük a honlapunkat, a Facebook-megjelenésünket, és hogy a program indulása óta kitartóan támogat minket. Köszönjük, hogy a program kezdetén saját honlapját adta nekünk megjelenési felületként, továbbá hogy önkéntesként is rendületlenül kitartott mellettünk. Oláh Szabolcs újságíró-fotósnak a fényképeket és az arculatot. Sándor László fotóművész-grafikusnak a dizájntervezést. Kiss János művelődésszervezőnek a médiamegjelenésünk szervezését, a nyilvánosság biztosításában szerzett elévülhetetlen érdemeit, és hogy mindig mindent elintéz nekünk. Rozek Anikónak, az Egészségügyi Alapellátás megbízott igazgatójának, hogy helyett biztosított a fotózásra, illetve lehetőséget ad az egyéni konzultációk, illetve előadások megtartására. Köszönjük továbbá mindazoknak, akik segítenek minket a szórólapok terjesztésében vagy velünk vannak a közösségi portálokon. Köszönjük a média munkatársainak, hogy segítenek nekünk a program megismertetésében!
https://www.facebook.com/nemvagyegyedul/
Védő Burok Közhasznú Egyesület
5700 Gyula, Patócsy Ferenc u. 8. 1/5.
Tel: 20/7719-172
E-mail: vedoburok@gmail.com
kisslaszlo.mo@gmail.com
Honlap: www.nemvagyegyedul.eu
Facebook: https://www.facebook.com/nemvagyegyedul/
Dr. Fehér László: szakmai munkatárs (felnőtt háziorvos)
Dr. Abdulrahman Abdulrab Mohamed: szakmai munkatárs (csecsemő - és gyermekgyógyász, neonatológus)
Orlai Lilla: szakmai munkatárs (pszichológus)
Kiss László: szakmai munkatárs, programfelelős (pasztorális tanácsadó és szervezetfejlesztő)
Szőke Katalin: pályázatírás, pályázati dokumentáció
Hőgyes Elek: informatikai háttér
Oláh Szabolcs: fotók, grafikai elemek
Kiss János: szervezői munkák, média megjelenés